ניל גיימן

**ניל ריצ'רד מק'קינון גיימן** (אנגלית: **Neil Richard MacKinnon Gaiman**; נולד ב-10 בנובמבר 1960) הוא קומיקסאי, סופר, משורר ותסריטאי יהודי-בריטי מסוגת הפנטזיה והמדע הבדיוני, שהתפרסם לראשונה בעקבות כתיבת הקומיקס "סנדמן".

בקיץ 2024 התפוצצה פרשיית עבירות מין בדרגות חומרה שונות שביצע לכאורה, תחילה עם עדויות של חמש נשים, ולאחר מכן עם פרסום תחקיר בניו יורק טיימס, ובו עדויות של שמונה נשים. בפברואר 2025, אחת הנשים שהתראיינו לניו יורק טיימס הגישה נגשו תביעה על אונס, תקיפה וסחר בבני אדם.

## קורות חיים
משפחתו של גיימן היגרה בשנת 1916 מהולנד לאנגליה, שם הקימה רשת של חנויות מכולת. אביו, דייוויד גיימן, עבד באותה הרשת, ואמו שילה (לבית גולדמן) עבדה כרוקחת. ניל גיימן התחנך וגדל כיהודי המאמין גם בסיינטולוגיה.

בילדותו נהג לקרוא ספרים רבים של ג'.ר.ר. טולקין, ק.ס. לואיס, מייקל מורקוק, רוג'ר זילאזני וג'ין וולף. בצעירותו עבד כמבקר ספרים וכעיתונאי עבור מגזינים בריטיים. ב-1984 כתב ביוגרפיה על הלהקה "דוראן דוראן", ומספר ספרים נוספים. בשנות ה-80 כתב מספר קומיקסים, וב-1989 החל לכתוב את הקומיקס "סנדמן" שפורסם בוורטיגו, ובעקבותיו זכה להכרה ופרסום. המשיך לכתוב את הקומיקס עד 1996.

היה שותף בהפקת הגרסאות באנגלית של סרטי האנימה היפניים "הנסיכה מונונוקי" ו"המסע המופלא".

שואב את השראתו מפולקלור, מיתולוגיה, היסטוריה, תאולוגיה, אגדות ילדים וסיפורי עמים.

ביקר בישראל במסגרת פסטיבל אייקון 2006.

בשנת 2011 הופיע בתפקיד עצמו בפרק השישי של העונה ה-23 בסדרה משפחת סימפסון "The Book Job". במהלך הפרק הומר ובארט מארגנים חבורה שתכתוב ספר פנטזיה לנוער, גיימן מצטרף אליהם אך בסופו של דבר מוצג כמחבר היחידי אף על פי שלא השתתף כלל בכתיבה, והוא אף מצהיר בסיום הפרק "אני אפילו לא יודע לקרוא" (I don't know even how to read).

גיימן נישא למרי מקגרת בשנת 1985. לזוג נולדו שלושה ילדים, מייקל, הולי ומיידלין. הם התגרשו בשנת 2007, ומאז נישא לזמרת האמריקאית אמנדה פאלמר. השניים הכריזו על אירוסיהם ב-2010, ונישאו בינואר 2011. ב-16 בספטמבר 2015 נולד ילדם הראשון אנתוני. בנובמבר 2022, הזוג הודיע, בהצהרה משותפת, שהם מתגרשים.
ממוזער|גיימן חותם על ספריו, 2005
בשנת 2023 הופיע ברשימה השנתית טיים 100 של מגזין טיים.

בפברואר 2025 נתבע גיימן בתביעה אזרחית בגין אונס וסחר בבני אדם של המטפלת לשעבר של ילדיו. התביעה כנגדו מבוססת על האשמות שעלו לראשונה בפודקאסט של Tortoise Media בשנת 2024. התובעת, סקרלט פבלוביץ', תבעה גם את אשתו של גיימן, אמנדה פאלמר, בטענה שהיא ידעה על עברו של בעלה ועדיין שכרה אותה כמטפלת. לפי התביעה, בני הזוג ניצלו את מצבה הכלכלי והנפשי של פבלוביץ', ששהתה אצלם כאו-פר ובמהלך כמה חודשים גיימן אנס אותה באלימות. על פי כתב התביעה, פבלוביץ' הסכימה למעשיו מתוך פחד לאבד את עבודתה, את מקום מגוריה ואת ההבטחות לעזרה בקריירה שלה. פבלוביץ' טענה כי בתחילה סמכה על גיימן בשל תדמיתו כפמיניסט, אך בהמשך מצבה הידרדר עד שהגיעה למצב אובדני ואושפזה במרכז פסיכיאטרי. כתבה שהתפרסמה במגזין "ניו יורק" בינואר 2025 הכילה עדויות של שמונה נשים נוספות נגד גיימן, כולל פבלוביץ'. גיימן הגיב להאשמות בפוסט באתרו בו הכחיש את הטענות וכתב: "מעולם לא עסקתי בפעילות מינית שלא בהסכמה עם אף אחד".

## מספריו וכתביו
### קומיקס

* Violent Cases - צויר על ידי דייב מקין (1987).
* Black Orchid - צויר על ידי דייב מקין, פורסם על ידי DC קומיקס (1988).
* #1-75 *[[סנדמן (ורטיגו)|Sandman]]* - הקומיקס אשר הביא לגיימן את רוב פרסומו. אוּיר על ידי אומנים מתחלפים ופורסם בוורטיגו (1991-1997).
**Miracleman* #17-24 - גיבור-על של DC קומיקס (1992).
* *[[:en:Books of Magic|Books of Magic]]* סדרת קומיקס שגיימן יצר בשנת 1991 המספרת על ילד ממושקף שנקלע לעולם של קסמים וכשפים (1991)
**Death: The High Cost of Living* #1-3 - ספין-אוף של הסנדמן, על האחות מוות (Death). אוּיר על ידי כריס בצ'לו ופורסם ב-DC קומיקס.
**Death: The Time Of Your Life* #1-3 - ספין-אוף של הסנדמן, השני על האחות מוות (Death). אוּיר על ידי כריס בצ'לו ופורסם בDC קומיקס.
**Neil Gaiman's Midnight Days* - אסופת סיפורים מוקדמים של גיימן. פורסם בורטיגו, DC קומיקס.
*Marvel 1602 עיבוד קומיקס של יקום מארוול לעידן האליזבתני. אוּיר על ידי אנדי קיוברט ופורסם במארוול קומיקס.
* #27 *[[ג'ון קונסטנטין|Hellblazer]]* - חוברת בודדת, מאוירת על ידי דייב מקין.
**Endless Nights* - שבעה סיפורים קצרים שיצאו כנובלה גרפית, העוסקים במשפחתו של הסנדמן.
*Eternals - מבוסס על הקומיקס של ג'ק קירבי, פורסם במארוול קומיקס. (2006).
*Marvel 1602 #1-8, סדרת מוגבלת על גרסת ימי הביניים של יקום מארוול
*Batman: Whatever Happened to the Caped Crusader?, 2009


### פרוזה
שמאל|ממוזער|200px|גיימן וכלבו, 2009
***[[בשורות טובות (ספר)|בשורות טובות]]** (1990) - יחד עם טרי פראצ'ט
*(Angels and Visitations (1993 - אוסף סיפורים קצרים
***[[לעולם־לא־עולם|לעולם-לא-עולם]]** (1996) - סדרת טלוויזיה שגיימן כתב ל-BBC, ולאור אכזבתו מהתוצאה הסופית, כתב ספר על פי עלילת הסדרה. ב-2005 יצאה לאור אדפטציית קומיקס של הספר, בעיבוד של מייק קארי.
***[[עשן ומראות]]** (1998) - אסופת שירים וסיפורים קצרים
***[[אבק כוכבים (ספר)|אבק כוכבים]]** (1999) - אגדה על נער היוצא למסע בממלכת הפיות למצוא כוכב שנפל. בהוצאת הכורסא,2021
***[[אלים אמריקאים]]** (2001)
***[[קורליין (ספר)|קורליין]]** (2002) - אגדת ילדים הכוללת מאפיינים המזכירים את הסיפור המפורסם של לואיס קרול "הרפתקאות אליס בארץ הפלאות" ואת "האריה, המכשפה וארון הבגדים" של ק.ס. לואיס.
* A Walking Tour of the Shambles (עם ג'ין וולף) (2002)
***[[בני אנאנסי]]** (2005)
*בין-עולם (2007) - יחד עם מייקל ריבס.
***[[דברים שבירים]]** (2008) - אוסף סיפורים קצרים.
***[[בין-עולם]]** (2008) - ספר מדע בדיוני אשר נכתב בשיתוף עם מייקל ריבס.
***[[ספר בית הקברות]]** (2008)
***[[אוקיינוס בקצה המשעול]]** (2013)
*Trigger Warning (2015) - אוסף סיפורים קצרים.
***[[מיתולוגיה נורדית (ספר)|מיתולוגיה נורדית]]** (2017), יצא לאור בעברית, הוצאת כורסא, 2019

### ילדים
*"זאבים בקירות" - באיור דייב מק'קיין
*"היום בו החלפתי את אבי בעבור שני דגי זהב" - באיור דייב מק'קיין
*"למרבה המזל, החלב" - באיור סקוטי יאנג

### פילמוגרפיה
*לעולם-לא-עולם (1996) - מיני-סדרה שכתב ל-BBC
*הנסיכה מונונוקי (1997) - עיבד את התסריט לגרסה האנגלית של הסרט
* סרט קצר על ג'ון בולטון (2003) - סרט קצר שכתב וביים אודות המאייר ג'ון בולטון
*מסכת המראה (2005) - סרט באורך מלא שכתב
*ביוולף (2007) - סרט הרפתקאות באנימציית מחשב, מבוסס על סיפור העם העתיק ביותר בשפה האנגלית. ניל גיימן כתב את התסריט והפיק בפועל.
*קורליין ודלת הקסמים (2009) - על פי אגדת הילדים שכתב
*דוקטור הו - *"The Doctor's Wife"*, *"Nightmare in Silver"* - שני פרקים

## קישורים חיצוניים

* 

* 
* 
* 
* על ניל גיימן באתר של פסטיבל אייקון 2006, שבמסגרתו ביקר בישראל
* שני הפרקים הראשונים של '''קורליין''' 
* '''המחיר''', סיפור מתוך '''עשן ומראות''' באתר בלי פאניקה (בעברית)
* ניל גיימן, מזכרות ואוצרות סיפור קצר (בעברית)
* 
* 
* אלי אשד, ניל גיימן בארץ הקודש, ניתוח יחסו לדת ולתנ"ך, באתר "רשימות"
* 
* 
* 
* 
* 
* 
* נאומו של נייל גיימן בטקס סיום הלימודים של בוגרי תארים לאמנויות באוניברסיטת פילדלפיה, צרו אומנות טובה, באתר Beautiful.co.il (מתורגם לעברית)
* 
* 

## הערות שוליים

*
קטגוריה:סופרים יהודים בריטים
קטגוריה:סופרי פנטזיה יהודים
קטגוריה:סופרי מדע בדיוני יהודים
קטגוריה:סופרי פנטזיה בריטים
קטגוריה:סופרי מדע בדיוני בריטים
קטגוריה:קומיקסאים יהודים
קטגוריה:קומיקסאים בריטים
קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס גפן
קטגוריה:זוכי מדליית קרנגי
קטגוריה:זוכי מדליית ניוברי
קטגוריה:סופרים ויוצרים זוכי פרס נבולה
קטגוריה:תסריטאי קולנוע יהודים בריטים
קטגוריה:תסריטאי טלוויזיה יהודים
קטגוריה:תסריטאי טלוויזיה בריטים
קטגוריה:בריטים ממוצא יהודי-פולני
קטגוריה:יהודים שהופיעו ברשימת טיים 100
קטגוריה:בריטים שהופיעו ברשימת טיים 100
קטגוריה:אנגלים שנולדו ב-1960